**ΠΑΡΑΡΤΗΜΑ «Α»**

**1.- ΥΠΟΧΡΕΩΣΕΙΣ ΤΩΝ ΜΕΡΩΝ**

**1.1** Ο Προσφέρων/εκμισθωτήςθα διαθέτει ηλεκτρική εγκατάσταση για χρήση ταμειακού συστήματος, οθόνες LCD για την προβολή των προϊόντων καθώς και αντικλεπτικό σύστημα, για την προστασία των εμπορευμάτων.

**1.2** Η ευθύνη φύλαξης του μισθίου όσο και των τυχόν αποθεμάτων των πωλούμενων αναμνηστικών θα βαρύνει αποκλειστικά τον προσφέροντα/εκμισθωτή. Για το σκοπό αυτό ο Προσφέρων/εκμισθωτής θα εγκαταστήσει κάμερες ασφαλείας και σύστημα συναγερμού στο μίσθιο.

**1.3** Τα προϊόντα θα πωλούνται  στο Πωλητήριο του Εθνικού Αρχαιολογικού Μουσείου

**1.4** Ο Προσφέρων/εκμισθωτής θα αναλάβει, με αποκλειστική δαπάνη και επιμέλειά του, τη δημιουργία ειδικού διαφημιστικού που θα προβάλλεται από τις οθόνες του Πωλητηρίου, για την προβολή και προώθηση των προϊόντων προς τους ενδιαφερομένους.

**1.5** Ο Προσφέρων/εκμισθωτής θα αναλάβει την κατασκευή ειδικής οικολογικής τσάντας -συσκευασίας, η οποία θα λειτουργεί ως μέσο προβολής του Εθνικού Αρχαιολογικού Μουσείου. Το κόστος κατασκευής αυτής θα βαρύνει αποκλειστικά τον προσφέροντα/εκμισθωτή.

Για την κατασκευή και την προμήθεια των ανωτέρω τσαντών - συσκευασιών θα
συνεργαστούν οι αρμόδιες υπηρεσίες του Εθνικού Αρχαιολογικού Μουσείου με τον προσφέροντα/εκμισθωτή ώστε να πληρούνται οι προδιαγραφές που θα θέσει το Εθνικό Αρχαιολογικό Μουσείο και να είναι σύμφωνες με τους καταστατικούς σκοπούς και κανονισμούς του.

**1.6** Ο Προσφέρων/εκμισθωτής θα αναλάβει την πλήρη μηχανογράφηση του Πωλητηρίου με την χρήση συστήματος BARCODE με το οποίο θα ελέγχεται, σε καθημερινή βάση, το απόθεμα και οι πωλήσεις.

**1.7** Ο Προσφέρων/εκμισθωτής θα αναλάβει τη δημιουργία κάρτας μέλους η οποία θα παρέχει τη δυνατότητα προμήθειας ειδικής εκπτωτικής κάρτας για τους φίλους και τους
φιλοξενούμενους του Εθνικού Αρχαιολογικού Μουσείου σύμφωνα με το επιχειρηματικό σχέδιο που θα αναφέρεται στην προσφορά του Αναδόχου.

**1.11** Σε όλη τη διάρκεια της μίσθωσης ο Προσφέρων/εκμισθωτής θα παρέχει έκπτωση 15% για την αγορά προϊόντων του πωλητηρίου στο μόνιμο προσωπικό του ΕΑΜ και του Υπουργείου Πολιτισμού.

**1.12.** Ο Προσφέρων/εκμισθωτής υποχρεούται να λειτουργήσει το Πωλητήριο το αργότερο **εντός δεκαπέντε (15) εργασίμων ημερών** από την έγγραφη βεβαίωση του Εθνικού Αρχαιολογικού Μουσείου ότι το Πωλητήριο είναι έτοιμο προς παραλαβή σύμφωνα με τους όρους της παρούσας και της σύμβασης.

2. ΟΙΚΟΝΟΜΙΚΗ ΣΥΝΕΡΓΑΣΙΑ ΚΑΙ ΤΡΟΠΟΣ ΚΑΤΑΒΟΛΗΣ ΟΙΚΟΝΟΜΙΚΟΥ ΑΝΤΑΛΛΑΓΜΑΤΟΣ

**2.1** Καθημερινά θα γίνεται εκκαθάριση «Ζ» των πωλήσεων από το Πωλητήριο.
Αντίγραφο του «Ζ» των πωλήσεων θα προωθείται καθημερινά στο
Λογιστήριο του Εθνικού Αρχαιολογικού Μουσείου. Το Εθνικό Αρχαιολογικό Μουσείο έχει το δικαίωμα όπως σε οποιαδήποτε ημέρα
και ώρα πραγματοποιεί ελέγχους στο πωλητήριο για την ορθή έκδοση των
αποδείξεων. Τυχόν μη έκδοση έστω και μιας αποδείξεως συνιστά δυνητικό λόγο καταγγελίας της σύμβασης, κατά τη διακριτική ευχέρεια του Εθνικού Αρχαιολογικού Μουσείου .

**2.2** Στο τέλος κάθε μήνα θα καταβάλλεται συμφωνημένο μίσθωμα (πλέον ΦΠΑ ή χαρτοσήμου και λοιπών κρατήσεων). Ταυτόχρονα θα γίνεται συνολική εκκαθάριση των πωλήσεων προ ΦΠΑ ή χαρτοσήμου και λοιπών κρατήσεων, δηλαδή του 2 % των μηνιαίων πωλήσεων (προ ΦΠΑ) του καταστήματος. Το ποσό θα καταβάλλεται στο Εθνικό Αρχαιολογικό Μουσείο ανά εξάμηνο εντός δεκαπέντε (15) ημερών από τη λήξη του Ιουνίου και του Δεκεμβρίου κάθε έτους.

**2.3** Το Εθνικό Αρχαιολογικό Μουσείο, διά των αρμοδίων υπαλλήλων του, έχει το δικαίωμα και την υποχρέωση να προβαίνει σε ελέγχους για την τήρηση των όρων του παρόντος.

**2.4** ΤοΕθνικό Αρχαιολογικό Μουσείο για τον ανωτέρω σκοπό της διασταύρωσης των στοιχείων των πωλουμένων προϊόντων και τη διαφύλαξη των δικαιωμάτων του, έχει το
δικαίωμα να αιτείται και ο Προσφέρων/εκμισθωτής την υποχρέωση να του γνωστοποιεί τα τιμολόγια και τα λοιπά νόμιμα παραστατικά (δελτία αποστολής κλπ)
προμήθειας κλπ των προϊόντων που, σύμφωνα με τους όρους της παρούσας
Σύμβασης, θα πωλούνται στο Πωλητήριο.

**2.5** Ο Προσφέρων/εκμισθωτής οφείλει να καταβάλει ανελλιπώς το μηναίο μίσθωμα εντός των πρώτων πέντε (5) ημερών κάθε μήνα στο Εθνικό Αρχαιολογικό Μουσείο και να αποπληρώνει εμπρόθεσμα τους λογαριασμούς κοινής ωφέλειας που τον αφορούν.

**3.- ΩΡΑΡΙΟ ΛΕΙΤΟΥΡΓΙΑΣ ΤΩΝ ΠΩΛΗΤΗΡΙΩΝ**

Το Πωλητήριο του Εθνικού Αρχαιολογικού Μουσείου θα λειτουργεί καθημερινά ως εξής:

**Χειμερινό Ωράριο (1/11 – 31/3)**

Τρίτη : 13:00 – 20:00

Τετάρτη έως Δευτέρα: 08:30 – 15:30

**Θερινό Ωράριο (1/4 – 31/10)**

Τρίτη: 13.00 – 20.00

Τετάρτη έως Δευτέρα: 08.00-20.00

Σε περιπτώσεις δημοσίων εκδηλώσεων (πχ Πανσέληνος Αυγούστου) το πωλητήριο θα παραμένει ανοικτό κατά τη διάρκεια λειτουργίας του Μουσείου. Τυχόν μεταβολές ωραρίου θα γνωστοποιούνται εγκαίρως από πλευράς Μουσείου στον προσφέροντα/ εκμισθωτή.

**4.- ΥΠΟΧΡΕΩΣΕΙΣ ΛΕΙΤΟΥΡΓΙΑΣ**

**4.1.** Ο Προσφέρων/εκμισθωτής:

**1)** Υποχρεούται να προσλάβει και να αμείβει το απαιτούμενο προσωπικό για τη λειτουργία του Πωλητηρίου, διαθέτοντας τουλάχιστον δύο (2) άτομα ανά βάρδια στο μίσθιο. Ο Προσφέρων/εκμισθωτής είναι αποκλειστικά
υπεύθυνος έναντι του προσωπικού του για όλες τις εργασιακές σχέσεις
και την τήρηση της σχετικής νομοθεσίας.

ΤοΕθνικό Αρχαιολογικό Μουσείο δεν φέρει καμία απολύτως ευθύνη σχετικά με την πρόσληψη ή απόλυση του προσωπικού και την μεταξύ αυτού και του Αναδόχου συνομολογούμενη σύμβαση εργασίας, ούτε
φέρει ευθύνη απέναντι στους ασφαλιστικούς ή άλλους κοινωνικούς φορείς
για την ασφάλιση και λοιπά δικαιώματα του εν λόγω προσωπικού. Ο
Προσφέρων/εκμισθωτής υποχρεούται όπως αντικαταστήσει απομακρύνει άμεσα κάθε μέλος της ομάδας έργου του Αναδόχου, σε περίπτωση σχετικού αιτιολογημένου αιτήματος του Εθνικού Αρχαιολογικού Μουσείου.

**2)** Υποχρεούται να διατηρεί απολύτως καθαρούς και ευπρεπείς όλους τους χώρους
που θα χρησιμοποιεί στο πλαίσιο της παρούσας σύμβασης και να
συμμορφώνεται με τις οδηγίες των αρμοδίων του Εθνικού Αρχαιολογικού Μουσείου.

**3)** Αναλαμβάνει την υποχρέωση της ακριβούς τήρησης όλων
των συναφών προς τη λειτουργία του Πωλητηρίου και των λοιπών τυχόν
εγκαταστάσεων που συνέχονται με αυτό, διατάξεων καθώς και των υπό των
εντεταλμένων οργάνων του Εθνικού Αρχαιολογικού Μουσείου οδηγιών και θα είναι αποκλειστικά υπεύθυνος για την έκδοση τυχόν απαιτούμενων αδειών από οποιονδήποτε φορέα ή αρχή καθώς και για την τήρηση αυτών έναντι κάθε αρχής.

**4)** Είναι αποκλειστικά υπεύθυνος, αποκλειομένης κάθε
είδους ευθύνης του Εθνικού Αρχαιολογικού Μουσείου, απέναντι σε κάθε τρίτο φυσικό ή νομικό πρόσωπο
ή φορέα για τυχόν δικαιώματα πνευματικής ιδιοκτησίας και συναφή
δικαιώματα και άδειες που τυχόν συνδέονται με οποιονδήποτε τρόπο με τα
προϊόντα που θα πωλούνται σύμφωνα με την παρούσα Σύμβαση.

**5)** Ευθύνεται για κάθε παράλειψη και πλημμελή εκπλήρωση
των υποχρεώσεών του που απορρέουν από την παρούσα Σύμβαση ή το
Νόμο, οφειλόμενη ακόμα και σε πταίσμα ή ανυπαίτια πράξη ή παράλειψη
αυτού ή των προστηθέντων του.

**6)** Ευθύνεται και υποχρεούται σε αποζημίωση του Εθνικού Αρχαιολογικού Μουσείου για κάθε φθορά ή ζημία που ήθελε προξενηθεί από αυτόν ή υπαλλήλους
του στο Εθνικό Αρχαιολογικό Μουσείο καθ’ όλη τη διάρκεια ισχύος της υπό κρίση Σύμβασης, από οποιαδήποτε αιτία και αν προέρχεται, υποχρεούμενος σε άμεση καταβολή στο Εθνικό Αρχαιολογικό Μουσείο του χρηματικού ποσού που απαιτείται προς αποκατάσταση αυτής, πέραν των άλλων τυχόν ποινικών ή αστικών ευθυνών του.

**4.2.** Ουδεμία παρέμβαση επιτρέπεται στον χώρο του Πωλητηρίου, πέραν των
όσων έχουν επιτραπεί με την παρούσα Σύμβαση. Δεν επιτρέπεται η
ανάρτηση διαφημιστικών πινακίδων οποιουδήποτε είδους ούτε η καθ’
οιονδήποτε τρόπο αλλαγή των επιφανειών και της όψης του Πωλητηρίου, εκτός
αν υπάρχει ειδική έγγραφη άδεια του Εθνικού Αρχαιολογικού Μουσείου .

**4.3** Περαιτέρω ο Προσφέρων/εκμισθωτής υποχρεούται:

- να διατηρεί πάντα το πωλητήριο σε
πλήρη λειτουργία κατά τα ανωτέρω συμφωνηθέντα και να παρέχει τις
συμφωνημένες με την παρούσα Σύμβαση υπηρεσίες συνεχώς και
αδιαλείπτως, σύμφωνα με τα ειδικότερα οριζόμενα στην παρούσα Σύμβαση.

**-** να είναι πάντα διαθέσιμος, προκειμένου να αντιμετωπιστεί άμεσα
οποιαδήποτε τυχόν δυσλειτουργία τυχόν προκόψει.

**4.4** Ο Προσφέρων/εκμισθωτής δε δικαιούται σε ολική η μερική εκχώρηση ή μεταβίβαση των δικαιωμάτων που απορρέουν από τη Σύμβαση. Εξαιρείται η εκχώρηση της σύμβασης από τον προσφέροντα/εκμισθωτή σε τράπεζα για λόγους χρηματοδότησης.

Ως προς την εκμίσθωση και αναμίσθωση ισχύουν απολύτως τα προβλεπόμενα στο άρθρο 47 του ΠΔ 715/1979 (ΦΕΚ 212/Α)

**4.5** Ο Προσφέρων/εκμισθωτής δεν δικαιούται, χωρίς τη ρητή συναίνεση και
αποδοχή του Εθνικού Αρχαιολογικού Μουσείου, να πωλεί τα προϊόντα που αποτελούν αντικείμενο της παρούσας Σύμβασης με άλλον τρόπο ή σε άλλο σημείο, πέραν από όσα αναφέρονται στο παρόν.

Ειδικότερα δεν δικαιούται να πωλεί τα προϊόντα
που αποτελούν αντικείμενο της παρούσας Σύμβασης και περιλαμβάνονται σε
αυτήν και τα παραρτήματα της ( παρόντα και μελλοντικά)~~.~~ Η τυχόν πώληση των υπό κρίση προϊόντων σε άλλες επιχειρήσεις προϋποθέτει την έγγραφη συναίνεση και αποδοχή του Εθνικού Αρχαιολογικού Μουσείου.

**4.6** ΤοΕθνικό Αρχαιολογικό Μουσείο υποχρεούται να προβεί στις απαραίτητες ενέργειες(ενδεικτικά υποβολή αίτησης, υπογραφή συμφωνητικού με πάροχο κ.α.) για την σύνδεση του Πωλητηρίου με πάροχο και υπηρεσίες INTERNET, που είναι
απαραίτητες για την λειτουργία του. Το σχετικό κόστος θα επιβαρύνει
αποκλειστικά τον προσφέροντα/εκμισθωτή, ο οποίος θα ευθύνεται έναντι του Εθνικού Αρχαιολογικού Μουσείου και για
την μηνιαία πληρωμή και το οποιοδήποτε κόστος προκύψει από τη χρήση
των εν λόγω υπηρεσιών για όσο χρόνο θα λειτουργεί το Πωλητήριο στο ΤοΕθνικό Αρχαιολογικό Μουσείο με μισθωτή τον προσφέροντα/εκμισθωτή.

**4.7** ΤοΕθνικό Αρχαιολογικό Μουσείο υποχρεούται να προβεί στις απαραίτητες ενέργειες για την
διάθεση παροχής ηλεκτρικού ρεύματος στο πωλητήριο. Το σχετικό κόστος
καθώς και το κόστος της κατανάλωσης ηλεκτρικού ρεύματος στο πλαίσιο
λειτουργίας του Πωλητηρίου βαρύνει τον προσφέροντα/εκμισθωτή.

Τον προσφέροντα/εκμισθωτή βαρύνουν όλες οι δαπάνες του Πωλητηρίου για παροχή νερού, ρεύματος, φωτισμό, τηλεφωνική σύνδεση και σύνδεση με το διαδίκτυο, τοποθέτηση και λειτουργία αντικλεπτικού συστήματος

Το Εθνικό Αρχαιολογικό Μουσείο δεν υποχρεούται να προβεί σε καμία δαπάνη και σε κάθε περίπτωση συνομολογείται ρητά ότι δεν βαρύνεται με οποιαδήποτε τέτοια επί του Πωλητηρίου (Μισθίου) ακόμα κι αν αυτή είναι αναγκαία, καθόλη τη διάρκεια της μίσθωσης.

**4.8** Τυχόν λογότυπα του Εθνικού Αρχαιολογικού Μουσείου ή άλλα λογότυπα και σύμβολα, κάθε είδους,
που ανήκουν στο Εθνικό Αρχαιολογικό Μουσείο και που τυχόν - κατόπιν ειδικής
προηγούμενης αδείας του Εθνικού Αρχαιολογικού Μουσείου - θα χρησιμοποιούνται από τον προσφέροντα/εκμισθωτή στο
πλαίσιο υλοποίησης της παρούσας Σύμβασης, ανήκουν αποκλειστικά στο Εθνικό Αρχαιολογικό Μουσείο. Το Εθνικό Αρχαιολογικό Μουσείο έχει το αποκλειστικό δικαίωμα χρήσης και εκμετάλλευσής τους.
Το δικαίωμα αυτό δεν εκχωρείται με οποιονδήποτε τρόπο και έννοια στον
Ανάδοχο παρά μόνο στις περιπτώσεις που σύμφωνα με το Νόμο και τους
κανονισμούς του Εθνικού Αρχαιολογικού Μουσείου θα έχει προηγουμένως χορηγήσει αυτό ειδική έγγραφη άδεια. Η παρούσα Σύμβαση δεν αποτελεί παροχή τέτοιας
αδείας παρά μόνο αν αυτό ειδικά ορίζεται σε κάποιον επιμέρους όρο της και
για τους σκοπούς υλοποίησης της υπό κρίση Σύμβασης. Ο παραπάνω όρος
συμφωνείται ως ιδιαιτέρως ουσιώδης και τυχόν παράβασή του αποτελεί
εξαιρετικά επιβαρυντικό λόγο καταγγελίας της παρούσας Σύμβασης, χωρίς
μάλιστα να αποκλείεται υποχρέωση του Αναδόχου προς αποζημίωση του Εθνικού Αρχαιολογικού Μουσείου για κάθε ζημία, που αυτό θα υποστεί από μια τέτοια
τυχόν παράβαση, τόσο κατά τη διάρκεια της παρούσας Σύμβασης, όσο και
μετά τη λήξη της ή την πρόωρη λύση της Σύμβασης.